Die Spartane - www.bybelkennis.co.za
by Coen Slabber · Published 31/03/2016 · Updated 03/03/2016
The reason men do not look to the Church today is that she has destroyed her own influence by compromise. — G Campbell Morgan
Die Ateners was die slim mense; die Spartane was die krygers. Die volke het hulle vir hulle krag, moed en uithouvermoë bewonder. Wat het hulle onderskei van die ander volke? Nie hulle skerp spiese nie, maar hulle sterk skilde. Om jou skild in ‘n geveg te verloor, was die grootste misdaad wat ‘n Spartaan kon pleeg. As jy jou helm of borsplaat in die geveg sou verloor, word jy verskoon. Maar as jy jou skild verloor, verloor jy jou burgerskap. Hoekom? ‘n Kryger dra sy helm en sy spies vir sy eie beskerming, maar sy skild vir die beskerming van die hele linie.
Die krag van die gemeente kom nie uit sy programme en dienste nie, maar dit kom van God en hoe goed die lidmate saamwerk. Die kerk word van alle kante aangeval deur die wêreld. Dit is tragies in hoe baie gemeentes daar onenigheid is – dikwels oor beuselagtighede. Dit is tyd dat alle lidmate vashou aan hulle skilde en mekaar beskerm.